Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Levottomuudet yltyivät jälleen Etelä-Israelissa.
Israelin operaatiossa kuoli yksi israelilaissotilas.
Palestiinalaiset ampuivat 17 rakettia kohti Etelä-Israelin asuinalueita.
Pääministeri Netanjahu tuomitsee kansainvälisen yhteisön toimet -
Iranin ydinsopimuksen pelastamiseksi. Maa uhoaa Israelin tuholla jatkuvasti.
Presidentti Erdoğanin uhkauksista huolimatta Turkki tuskin jatkaa -
sotilasoperaatioita Syyriassa Amerikan mukanaolon vuoksi.
Levottomuudet Etelä-Israelissa yltyivät jälleen.
Israelin puolustusvoimat suoritti viime yönä operaation Gazassa -
Khan Junisin kaupungista itään. TV7:n vahvistamien tietojen mukaan -
eliittijoukot menivät Gazaan jälkeen kun tiedustelu oli selvittänyt -
Hamasin tunneliverkoston suunnittelijan olinpaikan.
Nimettömän tiedustelulähteen mukaan joukot käyttivät matkustamiseen -
palestiinalaisen yhdyshenkilön toimittamaa siviiliautoa.
Joukkojen oli määrä ottaa epäilty kiinni.
Toivottiin, että terroristi voisi kertoa yksityiskohtaisia tietoja -
laajasta tunneliverkostosta, jota Hamas on kaivanut Gazan alle.
Aluksi operaation kerrottiin epäonnistuneen.
Joukot joutuivat kääntymään teknisen vian vuoksi takaisin Israeliin.
Paikallinen Hamas-solu havaitsi paluumatkalla olleet eliittijoukot.
Raskaassa tulitaistelussa yksi israelilaissotilas kaatui -
ja toinen loukkaantui vakavasti.
Sotilaiden tueksi lähetettiin israelilaiskone.
Sen pommituksissa kuoli tiettävästi kuusi Hamas-taistelijaa, -
mm. tunneliverkoston suunnittelija, joka komensi Khan Junisin prikaatia -
Hamasin sotilaallisessa siivessä, Izz ad-Din al-Qassamissa.
Etelä-Israelin asukkaita kehotettiin menemään pommisuojiin.
Islamistit ampuivatkin pian 17 rakettia summittaisesti kohti Israelia.
Iron Dome -ohjuskilven kerrotaan torjuneen kolme rakettia.
Loput räjähtivät maastossa.
Loukkaantumisia ei tullut tietoon.
Raketit aiheuttivat vahinkoja Eshkolin kunnassa.
Hamas-johtajiin kuuluva Ismail Radwan vannoi, -
että "Israelin aggressioon" vastataan.
Hän vakuutti, ettei Hamas toivo uutta sotaa Israelin kanssa, -
mutta korosti, että Hamas on valmis, jos se "pakotetaan sotaan".
Pääministeri Netanjahu keskeytti tilanteen vuoksi matkansa Ranskaan.
Hän osallistui siellä rauhanfoorumiin, -
joka järjestettiin I maailmansodan aselevon satavuotisjuhlan kunniaksi.
Netanjahu keskusteli Israelin turvallisuusviranomaisten kanssa, -
minkä jälkeen hän palasi Israeliin seuraamaan tilannetta.
Tilanne tuli ilmeisesti yllätyksenä Netanjahulle, -
sillä hän sanoi medialle Pariisissa, että Israel yrittää välttää -
"tarpeetonta sotaa Gazassa".
Hän korosti, että vaikka häntä arvostellaan, -
Israel pyrkii estämään humanitaarisen tilanteen romahtamisen -
kahdelta miljoonalta palestiinalaiselta, joita Hamas pitää panttivankeinaan.
Teen ainoastaan sen, mitä turvallisuutemme vaatii.
Estämme humanitaarisen tilanteen luhistumisen -
kahdelle miljoonalle palestiinalaiselle, -
joita Hamas-terrorijärjestö pitää panttivankeina.
Israel pyrkii aktiivisesti parantamaan Gazan elinoloja -
yhteistyössä arabimaiden kanssa.
Netanjahu korosti, että ellei Hamas tunnusta Israelia -
ja hylkää tavoitettaan, Israelin tuhoa, -
terrorijärjestön kanssa ei synny poliittista ratkaisua.
Hamas ei aio hyväksyä juutalaisvaltiota.
Jos se hyväksyisi, silloin olisi ratkaisu ja näky, -
ja meillä olisi monia mahdollisuuksia. Mutta se alkaa siitä.
Jos vihollinen haluaa tuhota sinut, mistä voi puhua? Tuhoamiskeinosta?
Voi puhua vankien ja kaatuneiden sotilaiden palauttamisesta.
Voi puhua humanitaarisista järjestelyistä.
Poliittista sopua ei synny niiden kanssa, jotka haluavat tuhota sinut.
Netanjahulta kysyttiin, onko keskusteluissa arabimaiden kanssa -
ollut asialistalla Israelin-palestiinalaisten rauha.
Hän sanoi arabimaiden ymmärtävän tilanteen.
Tätä tabua ollaan murtamassa.
Arabimaat sanovat: "Me tiedämme, -
miten vastaanhangoittelevaa palestiinalaisten politiikka on."
He tietävät. Tekin kyllä tiedätte. Kaikki ymmärtävät, -
että puolet palestiinalaisista ovat radikaali-islamistien panttivankeina.
Puolet eivät pidä heidän puoliaan, -
tai heidän oma politiikkansa on toimintakyvytöntä.
On absurdia syyttää Israelia siitä, että he eivät kykene tai halua -
tulla neuvottelupöytään, tai halua meitä lähellekään pöytää -
tai eivät halua meidän kävelevän maan päällä.
Arabimaat ja -hallinnot tajuavat sen. Haluavat hyödyn yhteistyöstämme.
Netanjahu myös tuomitsi kansainvälisen yhteisön toimet -
Iranin ydinsopimuksen pelastamiseksi.
Maahan uhoaa julkisesti tuhoavansa juutalaisvaltion.
Tämä hallinto, Iran, tahtoo tuhoamme. Se uhoaa sitä useammin kuin Hamas.
Joten mitä maailma tekee? Miksi sen kanssa laaditaan sopimuksia?
Minä kysyn.
Kohtasin koko maailman, kaikki suurvallat, -
ja aika lailla vastustusta kotimaassanikin.
Kysyin, miten voitte tehdä sopimuksia, jotka tasoittavat tien ydinarsenaalille-
muutamassa vuodessa ja antavat heille miljardeja dollareita -
aggression ja terrorin imperiumin rakentamiseen.
Paljastimme juuri kaksi terrori-iskun yritystä Euroopassa.
Miten voitte tehdä sopimuksen?
Muita aiheita: Vaikka presidentti Erdoğan on esittänyt uhkauksia, -
Turkki tuskin jatkaa sotilasoperaatioita Syyriassa, -
vaikka Turkin turvallisuusjoukkojen ja kurdimilitanttien välillä on kitkaa -
Pohjois-Syyriassa. Turkin johtajien harmiksi -
USA:n joukot ja ovat partioineet kurdien kanssa Pohjois-Syyriassa -
kuun alusta asti, vaikka Turkilla on sotilasoperaatioita Eufratin rannalla.
Turkki pommitti kurdijohtoisten SDF-joukkojen aluetta lokakuussa.
Asiantuntijoiden mukaan Turkki tuskin kasvattaa toimiaan lähiaikoina -
välttääkseen harhatulen amerikkalaisjoukkoja kohti.
Vastauksena Turkin pommituksiin SDF ilmoitti 31.10., -
että se keskeyttää taistelut Isisiä vastaan Deir Ezzorissa -
ja kohdistaa voimansa Turkkia kohti.
Sillä se pyrkinee kasvattamaan painetta USA:n suuntaan, -
sillä kurdit ovat aina olleet USA:n tärkeitä liittolaisia Syyriassa.
Syyrian konfliktin alusta asti kurdijoukot ovat olleet -
Yhdysvaltojen ainoa pääliittolainen kentällä taisteluissa.
Kobanen taistelu vuonna 2014 on esimerkki niiden yhteistyöstä.
USA ei aio vielä luopua kurdijoukoista.
Turkin presidentti Erdoğan sanoi keskustelevansa Syyrian tilanteesta -
USA:n presidentti Trumpin kanssa Pariisin kokouksessa, -
mutta asiasta ei vielä ole tihkunut yksityiskohtia.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz